Robinsonekspedisjonen sesong 3

**Robinsonekspedisjonen sesong 3** var den tredje sesongen av *[[Robinsonekspedisjonen]]* med sesongpremie 9. september 2001, mens finalen ble sendt 2. desember samme år. Programleder var Christer Falck.

Det var ca 6000 som søkte om å få delta denne sesongen. Det var tre finalister denne sesongen. Til forskjell fra andre sesonger gikk avstemningen direkte slik at seerne kunne stemme på de tre finalistene. Seernes stemmer skulle telle 1/3-del (220 000 seere avga stemme).

## Direktesendinger
I denne sesongen sendte TV3 et ukentlig direktesendt tilleggsprogram kalt ***Robinson direkte***. Programleder var Nils Ole Oftebro, og med seg som faste paneldeltakere hadde han de tidligere Robinson-deltakerne Ole André Sivertsen, Ihne Vagmo og Truls Pedersen. Christer Falck stod for konkurransestuntene i serien. 

I dette programmet skulle seerne få større innblikk i seriens konsept samt møte søndagens utstemte deltager i studio. Det direktesendte programmet gjorde det for første gang mulig for seerne å påvirke hvem av finalistene som skulle vinne *Robinsonekspedisjonen* ved hjelp av telefonstemmer.

## Seertall
Sesongpremieren ble sett av 384&nbsp;000, mens finalen ble sett av 468 000. Sesongen som helhet hadde et snitt på 356 000 seere.

## Deltakere

*1 Dahle er beskrevet som en «pasjonert» rollespiller, og ble nr 2 i NM i Advanced Dungeons & Dragons i 1992.
*2 Hole var med i den norske finalen i Miss Universe i 1989, og drev med svømming på elitenivå 1983-1992.
*3 Elin Lien har drevet med kampsport og vært Norgesmester i militær femkamp.
*4 Annbjørg Østerås fikk den vanskelige rollen som jokeren denne utgaven av Robinson. Hun ble først introdusert i program 5.
*5 Laila Brantenberg har drevet aktivt med kickboksing i syv år. Det har resultert i bronsemedaljer i NM i 1999-2000. I 2001 gikk hun helt til topps og kapret gullmedaljen.

## Finalen
I de utslagsgivende konkurransene i finalekonkurransene står kampen mellom fire deltakere: Mia Martinsen, Anders Dahle, Trude Helen Hole og Per Morten Aaserud.

Det første de skal igjennom er balansekonkurransen, der vinneren er sikret en plass i storfinalen. Etterhvert som tiden gikk forsvant en og en stokk fra platået hvor de 4 deltagerne stod. Etter en time var det bare en stokk igjen. Anders røk etter 1 time og 25 minutter. Etter 5 timer ble stokken kuttet enda tynnere, fra 9 til 5 cm. Deltakerne fikk holde i en pinne idet stokken ble kuttet tynnere, men rett etter at de ble bedt om å slippe den falt Mia i vannet. Trude ble den siste som falt i vannet, men før det hadde Per Morten og Trude inngått en avtale om å dele pengene i en eventuell finale. **Trude** sikres plass i storfinalen.

Per Morten avslører at han selv og Trude har hatt en avtale siden midt i ekspedisjonen om at begge skulle prøve å komme så langt som mulig og at de skulle dele pengene dersom en av dem vant. I konkurransen litt senere spør Christer om det er noe avtale mellom Per Morten og Trude, da forteller Trude historien om at de planla et bokprosjekt og noe av pengene som en av de eventuelt skulle vinne skulle brukes til dette.

Neste konkurranse står mellom Mia, Anders og Per Morten. I denne skal det avgjøre hvem som får andre finaleplass. De tre deltakerne får fem oppgaver: 1. Lage et bål, 2. Gjenkjenne sydkorset, 3. Tegne en kompassrose med riktige himmelretningene, 4. Antall timer sola oppe, 5. Hvilken frukt er spiselig. Mia får bare fire poeng, mens Anders og Per Morten får ni hver. Christer stiller derfor et ekstra-spørsmål: Hvor mye er klokka akkurat nå? **Anders** kommer nærmest og havner derfor i storfinalen.

Christer avslører at de to andre skal kjempe om en 3.-plass i finalen. Først skal de to kjenne igjen klær som de andre deltakerne har hatt med seg på øya, før de får se videoklipp av deltakere som prater om hverandre, de skal kjenne igjen hvem de prater om. Christer avbryter konkurransen fordi Per Morten hvisker svaret før han skriver ned noe annet. **Mia** blir derfor den tredje personen i finalen. Når de andre får vite hva Per Morten har gjort, syntes de at dette er helt høl i hodet. Anders tror at Per Morten nå skal påvirke de andre deltakerne til å gi Trude stemmer i finalen slik at han selv blir sikret halvparten av pengepremien på 250 000 kroner.

Etter dette ankommer de åtte siste utstemte deltakerne til øyrådet der de skal være med å avgjøre hvem som skal bli årets robinson av de tre. Alle de tre blir spurt om deling av pengepremier, Trude forteller at avtalen med Per Morten er borte på grunn av Per Morten sin dårlige innsats i den siste konkurransen. Anders forteller om avtalen med Gert. Stemmeurnen blir så sendt hjem i en kiste som låses med 8 låser, hver nøkkel blir delt ut til hver av de gjenværende deltakerne i øyrådet. Christer forteller deretter at vinneren skal kåres i studio på direkten om 23 uker. I det Christer sier det, blir seerne satt over til studio i Oslo. I studio må Per Morten forklare de siste avtalene som ble gjort noen dager før finalen. 
Per Morten forteller at han syntes det var feil av produksjonen (Christer) å fortelle de andre om avtalen. Dette skulle holdes hemmelig.

I studio spør Nils Ove alle finalistene noen spørsmål. Mia får på pukkelen fordi hun har vært for slapp på øya, men Mia mener fortsatt at hun er en verdig vinner. Anders forteller om ærligheten sin og er overrasket over at det ikke er kommet frem mer dritt fra Anders til andre deltakerne. Anders rekker også å legge inn en unnskyldning til Erik midt under sendingen.

Kisten blir båret inn i studio og deltakerne låser opp hver sin lås. Stemmene tas frem og det blir avslørt hva de har stemt.

*Per Morten – Trude
*Annbjørg – Anders
*Jon Terje – Trude
*Connie – Mia
*Håvard – Anders
*Erik – Mia
*Elin – Trude
*Gert – Mia

Mia og Trude får like mange stemmer og derfor blir det opp til seerne å avgjøre resultatet. Det er bare seere fra region vest, nord og øst som kan ringe inn. Alle regionene gir Mia flest stemmer og derfor blir hun årets Robinson og får premien på 250&nbsp;000 kroner.

## Se også
*Oversikt over norske Reality-TV-serier

## Referanser